open-index/open-wikipedia-markdown huggingface dataset:
Θεόδωρος Μπαλαφούκος

Ο **Θεόδωρος Μπαφαλούκος** (18 Μαΐου 1946 – 10 Σεπτεμβρίου 2016)  ήταν σκηνοθέτης, σεναριογράφος και σχεδιαστής παραγωγής από την Ελλάδα, γνωστός για τη δουλειά του στην Τζαμάικα και τις ΗΠΑ. Σκηνοθέτησε το *Rockers*, την ταινία της δεκαετίας του 1970 με θέμα τη μουσική ρέγκε και τον πολιτισμό της Τζαμάικας.

Ο Μπαφαλούκος γεννήθηκε στο νησί της Άνδρου στις 18 Μαΐου 1946. Ταξίδεψε στην Τζαμάικα ως φωτογράφος το 1975, όπου κρατήθηκε για λίγο ως ύποπτος κατασκοπείας για λογαριασμό της CIA. Έζησε στο νησί και έγινε φίλος με τον Αουγκούστους Πάμπλο, ο οποίος εμφανίζεται στην ταινία, που άσκησε επιρροή και έγινε κλασική. Το περιοδικό *TimeOut* αποκάλεσε την ταινία μια τζαμαϊκανή παραλλαγή της ιστορίας του Ρομπέν των Δασών. Το *Rockers* προβλήθηκε για πρώτη φορά στο Φεστιβάλ Κινηματογράφου του Σαν Φρανσίσκο το 1978  και ξαναπροβλήθηκε στο Φεστιβάλ των Καννών την ίδια χρονιά με την ταινία Αποκάλυψη, τώρα! Η ταινία έγινε δεκτή με ενθουσιασμό. Η γαλλική εφημερίδα *[[Le Monde]]* είπε ότι δεν είναι ταινία αλλά έργο τέχνης.

Ο Μπαφαλούκος γύρισε επίσης μουσικά βίντεο και ήταν σχεδιαστής παραγωγής για τους Μπάρι Λέβινσον, Έρολ Μόρις και Τζόναθαν Ντέμι. Υπήρξε καλλιτεχνικός διευθυντής στο μουσικό βίντεο των Aerosmith "Amazing" (1993) με πρωταγωνίστρια την Αλίσια Σιλβερστόουν.

Ο Μπαφαλούκος εμφανίζεται ως Τζορτζ στην ταινία *Μια απίθανη τρελοπαρέα* του 1982 του Μπάρι Λέβινσον, στην οποία υπήρξε και δημιουργικός σύμβουλος.

Πέθανε στις 10 Σεπτεμβρίου 2016 στο πατρικό του σπίτι στην Άνδρο, όπου ζούσε μόνιμα τα τελευταία χρόνια της ζωής του.

## Φιλμογραφία

* *Η ομίχλη του πολέμου*, σχεδιαστής παραγωγής 

## Παραπομπές
 

## Εξωτερικοί σύνδεσμοι

* 

Κατηγορία:Έλληνες σκηνοθέτες
Αγία Τριάδα Μηλεών Μαγνησίας

*Για το συνώνυμο οικισμό στο νομό Μαγνησίας δείτε το λήμμα: [[Αγία Τριάδα Σούρπης Μαγνησίας|Αγία Τριάδα Σούρπης]]*
*Για οικισμούς της Ελλάδας με το ίδιο όνομα δείτε: [[Αγία Τριάδα (αποσαφήνιση)]]*

Η **Αγία Τριάδα** είναι χωριό της τοπικής κοινότητας Αγίου Γεωργίου Νηλείας, της δημοτικής ενότητας Μηλεών, του δήμου Νοτίου Πηλίου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας.
## Γεωγραφία
Η Αγία Τριάδα είναι ημιορεινός οικισμός του νομού Μαγνησίας, στους δυτικούς πρόποδες του Πηλίου, σε μέσο σταθμικό υψόμετρο 240 μέτρων. Απέχει 19 χιλιόμετρα περίπου νοτιοανατολικά του Βόλου. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1908 και προσαρτήθηκε στον δήμο Νηλείας. Από το 1909 μέχρι το 1942 ανήκε στον νομό Λαρίσης. Το 1912 αποσπάστηκε από τον δήμο Νηλείας και προσαρτήθηκε στην κοινότητα Αγίου Γεωργίου Νηλείας
*Με το ΦΕΚ 244Α - 04/12/1997 ο οικισμός αποσπάστηκε από την κοινότητα Αγίου Γεωργίου Νηλείας και προσαρτήθηκε στον δήμο Μηλεών
*Με το ΦΕΚ 87Α - 07/06/2010 ο οικισμός αποσπάστηκε από τον δήμο Μηλεών και προσαρτήθηκε στον δήμο Νοτίου Πηλίου

(Πηγή:) 
## Αξιοθέατα
*Το **Μοναστήρι της Αγίας Τριάδας**, μετόχι της Μονής Μεγίστης Λαύρας, νοτιοανατολικά του οικιισμού. Είναι κτισμένη πάνω στα απομεινάρια ενετικού κάστρου, από το οποίο διατηρούνται αρκετά στοιχεία. Το αρχικό κάστρο κτίστηκε κατά πάσα πιθανότητα κατά τον 13ο αιώνα και καταστράφηκε το 1310 από τους Καταλανούς της Καταλανικής Εταιρείας. Το μοναστήρι ιδρύθηκε στο σημείο αυτό το 1816 και ως ιδρυτής της Μονής αναφέρεται ο Νικόλαος Γ. Τζιώρτζος (ή Τσουρτσής). Η μονή είναι περιτειχισμένη, με χαρακτηριστικό πύργο στο βόρειο τμήμα της. Στο άκρο της υπάρχει σταυρός ύψους 12 μέτρων, που βλέπει στον Παγασητικό. Εγκαταλείφθηκε, προσωρινά, το 1963 και επαναλειτούργησε το 1989. Εορτάζει τη Δευτέρα του Αγίου Πνεύματος.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Εγκυκλοπαίδεια Δομή, 2002-4
*eetaa.gr
## Εξωτερικοί σύνδεσμοι
*http://wikimapia.org/35276236/el/Ιερά-μονή-Αγίας-Τριάδος-Άνω-Γατζέας-Πηλίου

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Γιαρακάρι Ιωαννίνων

Το **Γιαρακάρι** είναι ορεινό χωριό της Ηπείρου στην Περιφερειακή Ενότητα Ιωαννίνων

## Γενικά στοιχεία
Το Γιαρακάρι βρίσκεται προς τα όρια με την Περιφερειακή Ενότητα Τρικάλων και είναι κτισμένο στις βόρειες πλαγιές του όρους Λάκμος ή Περιστέρι (τμήμα της οροσειράς της νότιας Πίνδου) σε υψόμετρο 900 μέτρα. Απέχει 45 χλμ. Α.-ΒΑ. από την πόλη των Ιωαννίνων (οδικά - μέσω Εγνατίας) και 17 χλμ. (οδικά - μέσω Εγνατίας) Ν.-ΝΔ. από το Μέτσοβο (έδρα του δήμου). Αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην κοινότητα Μικρού Περιστερίου. Σύμφωνα με το σχέδιο Καλλικράτης ανήκει στην τοπική κοινότητα Μικρού Περιστερίου της δημοτικής ενότητας Εγνατίας, που υπάγεται στο δήμο Μετσόβου και σύμφωνα με την απογραφή 2011 έχει πληθυσμό 10 κατοίκους.

## Παραπομπές


Κατηγορία:Δήμος Μετσόβου
Κατηγορία:Χωριά της περιφερειακής ενότητας Ιωαννίνων
Ταμπούρια Ιωαννίνων

Τα **Ταμπούρια** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γενικά στοιχεία
Τα Ταμπούρια βρίσκονται στις βόρειες πλαγιές του όρους Λάκμος (τμήμα της οροσειράς της νότιας Πίνδου) σε υψόμετρο 700 μέτρα. Απέχουν 38 χλμ. ΒΑ. από την πόλη των Ιωαννίνων (οδικά - μέσω Εγνατίας) και 13 χλμ. Δ.-ΝΔ. από το Μέτσοβο (έδρα του δήμου). Δίπλα και βορειοδυτικά του χωριού περνά ο Μετσοβίτικος ποταμός και η Εγνατία Οδός. 

Αναφέρονται επίσημα ως ξεχωριστός οικισμός για πρώτη φορά το 1961 να απογράφεται στην κοινότητα Μικρού Περιστερίου και το 1986 με το ΦΕΚ 91Α - 10/07/1986 να ορίζεται έδρα της. Σύμφωνα με το σχέδιο Καλλικράτης μαζί με το Μικρό Περιστέρι, το Γιαρακάρι, το Νέο Γερακάρι, τα Προσήλια και τη Ραχούλα αποτελούν την τοπική κοινότητα Μικρού Περιστερίου της δημοτικής ενότητας Εγνατίας που υπάγεται στο δήμο Μετσόβου και σύμφωνα με την απογραφή 2011 έχει 140 κατοίκους.

## Παραπομπές


Κατηγορία:Δήμος Μετσόβου
Κατηγορία:Χωριά της περιφερειακής ενότητας Ιωαννίνων
Γαβρισιοί Ιωαννίνων

Οι **Γαβρισιοί** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Οι Γαβρισιοί βρίσκονται σε υψόμετρο 620 μέτρα, απέχουν 23 χιλιόμετρα ΒΔ. από την πόλη των Ιωαννίνων και 17 χλμ. ΒΔ. από την Ελεούσα (έδρα του δήμου). Δυτικά του χωριού είναι η Λιγοψά, νοτιοανατολικά το Πετσάλι ενώ ανατολικά του περνάει η ΕΟ Ιωαννίνων - Κοζάνης. Σύμφωνα με την τοπική παράδοση η αρχική του θέση ήταν στην τοποθεσία "Παλαιοχώρι" με την ονομασία *Δωροθέα* ("δώρο Θεού", λόγω της αξιοζήλευτης θέας προς το λεκανοπέδιο των Ιωαννίνων) από την οποία  μετοίκησε στη σημερινή λόγω κάποιας μεταδοτικής ασθένειας.

Γραπτές αναφορές για τους Γαβρισιούς υπάρχουν από το 1850 όταν εκκλησιαστικά υπαγόταν στα Ιωάννινα και ήταν ιδιόκτητο ενώ το 1866 με 1881 ήταν τσιφλίκι του Αλή Εφένδη και του Γ. Ζωίδη. Ως τελευταίος ιδιοκτήτης αναφέρεται ο Ζαγορίσιος Κωστούλας Δόνος από τον οποίο σταδιακά εξαγοράστηκε το χωριό. Σύμφωνα με την παράδοση η ονομασία *στους Γαβρισιούς* δόθηκε εξ΄αιτίας της σθεναρής αντίστασης που έδειξαν οι τότε κάτοικοι απέναντι στους Τούρκους και για την οποία χαρακτηρίστηκαν "Γαύριοι", δηλαδή ήρωες στα σλάβικα. Πολιούχος ναός είναι η  εκκλησία της Αγίας Παρασκευής στο κέντρο του χωριού που κτίστηκε την περίοδο της τουρκοκρατίας και ανακαινίστηκε πλήρως 1981.

## Διοικητικά - πληθυσμιακά στοιχεία
Ως οικισμός αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 γραμμένος *Γαβρισιούς* να προσαρτάται στην τότε κοινότητα Πετσαλίου. Το 1924 με το ΦΕΚ 234Α - 23/09/1924 ορίστηκε έδρα της ομώνυμης νεοϊδρυθείσας κοινότητας και το 1940 το όνομα διορθώθηκε σε Γαβρισιοί. Σύμφωνα με το σχέδιο Καλλικράτης αποτελεί την τοπική κοινότητα Γαβρισιών της δημοτικής ενότητας Εκάλης που υπάγεται στο δήμο Ζίτσας και σύμφωνα με την απογραφή 2011 έχει πληθυσμό 109 κατοίκων.

### Απογραφές πραγματικού πληθυσμού (''de facto)''

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Αγία Τριάδα Τρικάλων

Η **Αγία Τριάδα** είναι χωριό της τοπικής κοινότητας Φλαμπουρεσίου, της δημοτικής ενότητας Τυμφαίων, του δήμου Καλαμπάκας, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καλαμπάκας του νομού Τρικάλων, στο γεωγραφικό διαμέρισμα Θεσσαλίας. 
*Μέχρι το 1963 ο οικισμός ονομαζόταν *Τραχανιώτης*.
## Γεωγραφία
Η Αγία Τριάδα είναι ορεινός οικισμός στο βορειοανατολικό τμήμα του νομού, στις βόρειες κλιτύς των Αντιχασίων. Βρίσκεται δίπλα στη νότια όχθη του ποταμού Μύκανη (παραπόταμου του Πηνειού) και σε μέσο σταθμικό υψόμετρο 660 μέτρων. Απέχει 45 χιλιόμετρα περίπου βόρεια των Τρικάλων.
## Πληθυσμός

## Διοικητικές μεταβολές μέχρι τον «Καλλικράτη»
Ως *Τραχανιώτης*

Ο οικισμός εμφανίζεται διοικητικά το 1883 και, μέχρι το 1963, ονομαζόταν *Τραχανιώτης*. Το 1915 προσαρτήθηκε στην κοινότητα Φλαμπουρεσίου.

Ως *Αγία Τριάδα*
*Με το ΦΕΚ 244Α - 04/12/1997 ο οικισμός αποσπάστηκε από την κοινότητα Φλαμπουρεσίου και προσαρτήθηκε στον δήμο Τυμφαίων
*Με το ΦΕΚ 87Α - 07/06/2010 αποσπάστηκε από τον δήμο Τυμφαίων και προσαρτήθηκε στον δήμο Καλαμπάκας
(Πηγή:)
## Αξιοθέατα
*Το λιθόκτιστο γεφύρι Ψύρρα στον ποταμό Μύκανη
*Το μεταβυζαντινό ξωκκλήσι της Παναγίας

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Τζον Άνιστον

Ο **Τζον Άντονι Άνιστον** (αγγλικά: **John Anthony Aniston** γενν. **Γιάννης Αναστασάκης**, 24 Ιουλίου 1933- 11 Νοεμβρίου 2022), ήταν Αμερικανός ηθοποιός ελληνικής καταγωγής . Ήταν περισσότερο γνωστός για τον ρόλο του ως Βίκτωρ Κυριάκης στη δραματική σειρά του NBC, *[[Μέρες αγάπης]]*, στην οποία ξεκίνησε τον Ιούλιο του 1985 και έπαιζε συνεχώς από τότε. Ο ρόλος του χάρισε μια υποψηφιότητα για το Βραβείο Emmy στην κατηγορία Β' Ανδρικού Ρόλου σε δραματική σειρά το 2017. Ήταν πατέρας της ηθοποιού Τζένιφερ Άνιστον.

## Πρώτα χρόνια
Ο Άνιστον γεννήθηκε στην Κρήτη από τη Στέλλα Τζόαν (το γένος Κουμέ, 1899–1992) και τον Αντώνιο Αναστασάκη (1889–1965). Η οικογένεια έφυγε από την Κρήτη για τις Ηνωμένες Πολιτείες όταν ο Άνιστον ήταν δύο ετών. Ο πατέρας του αγγλοποίησε τα ονόματα της οικογένειας όταν έφτασαν στην Αμερική. Η οικογένεια εγκαταστάθηκε στο Τσέστερ της Πενσιλβάνιας, όπου είχε εστιατόριο. 

Αποφοίτησε από το Πανεπιστήμιο της Πενσιλβάνιας με πτυχίο στις Θεατρικές Τέχνες, ενώ έγινε μέλος της αδελφότητας Α-Χ-Ρ  Μετά το κολέγιο, υπηρέτησε στο Ναυτικό των Ηνωμένων Πολιτειών ως αξιωματικός πληροφοριών στον Παναμά φτάνοντας τον βαθμό του υπολοχαγού.

## Καριέρα
Ο Άνιστον ξεκίνησε την καριέρα του ως ηθοποιός το 1962 στη σειρά *87th Precinct* ως "αστυνομικό #1" στο επεισόδιο "New Man in the Precinct". Εμφανίζεται τακτικά σε σαπουνόπερες από το 1969, όταν εντάχθηκε για πρώτη φορά στη σειρά *Μέρες αγάπης* ως χαρακτήρας με το όνομα Έρικ Ρίτσαρντς, τον οποίο έπαιξε μέχρι το 1970. Το 1975, εντάχθηκε στο καστ της σειράς *Love of Life* ως Έντι Αλεάτα, εμφανιζόμενος σε ένα επεισόδιο. Επέστρεψε στο καστ της σειράς *Μέρες αγάπης* για δεύτερη φορά, αυτή τη φορά ως Βίκτωρ Κυριάκης, τον Ιούλιο του 1985, όπου συνεχίζει να παίζει τον ίδιο ρόλο.  Ήταν υποψήφιος για το Βραβείο Emmy 2017 για την ερμηνεία του. 

Έχει επίσης παίξει μικρούς ρόλους στις τηλεοπτικές σειρές *Airwolf*, *[[Οικογένεια Γκίλμορ]]* και *The West Wing*. Ο Άνιστον έχει κάνει γκεστ εμφανίσεις στις σειρές *[[Μάχη (τηλεοπτική σειρά)|Μάχη]]* (1964), *My Big Fat Greek Life* (2002), *[[Σταρ Τρεκ: Βόγιατζερ - Σχεδιάζοντας τα νέα σύνορα]]* (2001), *American Dreams*, *Journeyman* και *[[Mad Men]]*. 

## Προσωπική ζωή
Ο Άνιστον είχε μια κόρη, την Τζένιφερ Άνιστον (γεννημένη στις 11 Φεβρουαρίου 1969), με την πρώτη του σύζυγο, Νάνσι Ντάου, και έναν γιο, τον Αλεξάντερ, με τη δεύτερη σύζυγό του, Σέρι Ρούνεϊ (την οποία γνώρισε ενώ συμπρωταγωνιστούσε στο *Love of Life*).  Νονός της κόρης του Τζένιφερ ήταν ο Τέλι Σαβάλας, ένας από τους καλύτερους φίλους του. 

Ο Άνιστον είχε επίσης έναν θετό γιο, τον Τζον T. Μέλικ, από τον προηγούμενο γάμο της Νάνσι, τον οποίο μεγάλωσε από μικρό παιδί.

Ο Άνιστον ήταν φανατικός θαυμαστής του Ουίλιαμ Σέξπιρ και είναι κάτοχος πολλών αντιτύπων πρώτης έκδοσης του *[[Ρωμαίος και Ιουλιέτα]]*.

Απεβίωσε σε ηλικία 89 ετών στις 11 Νοεμβρίου 2022.

## Παραπομπές


## Εξωτερικοί σύνδεσμοι

* 

Κατηγορία:Έλληνες ηθοποιοί τηλεόρασης
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ελληνικής καταγωγής
Αμπέλια Ιωαννίνων

Τα **Αμπέλια** είναι μικρό ορεινό χωριό της Ηπείρου στην Περιφερειακή Ενότητα Ιωαννίνων, το οποίο βρίσκεται προς το Ανατολικό Ζαγόρι και είναι κτισμένο στις δυτικές πλαγιές της Πίνδου σε υψόμετρο 890 μέτρα. Απέχει 43 χλμ. ΒΑ. (οδικά - μέσω Εγνατίας) από την πόλη των Ιωαννίνων, 19 χλμ. Δ. από το Μέτσοβο (έδρα του δήμου) και 10 χλμ. (οδικά) ΝΔ. από τη Χρυσοβίτσα. Αναφέρεται επίσημα ως ξεχωριστός οικισμός για πρώτη φορά το 1961 με την παλιά ονομασία *Σίσταινα* να απογράφεται στην τότε κοινότητα Χρυσοβίτσης και το 1963 στο ΦΕΚ 91Α - 13/06/1963 να μετονομάζεται σε Αμπέλια. Σύμφωνα με το σχέδιο Καλλικράτης μαζί με τη Χρυσοβίτσα, την Ανάληψη, τους Μύλους, το Ξηρικό και τους Σιωλάδες αποτελούν την τοπική κοινότητα Χρυσοβίτσης που υπάγεται στη δημοτικής ενότητας Εγνατίας του Δήμου Μετσόβου και σύμφωνα με την απογραφή 2011 απογράφονται 16 κάτοικοι.

## Δείτε επίσης
* Ο γειτονικός οικισμός Σίτσαινα αλλά και η Αμπελεία ή Αμπελιά Ιωαννίνων στον Δήμο Ιωαννιτών.

## Παραπομπές


Κατηγορία:Δήμος Μετσόβου
Κατηγορία:Χωριά της περιφερειακής ενότητας Ιωαννίνων
Αμάντα Γεωργιάδη

Η **Αμάντα Κλάρα Γεωργιάδη Τένφγιορντ** (· γενν. 9 Ιανουαρίου 1997), καλλιτεχνικά γνωστή ως **Αμάντα Γεωργιάδη Τένφγιορντ**, είναι Ελληνονορβηγή τραγουδίστρια και τραγουδοποιός. Έζησε τα πρώτα χρόνια της στα Ιωάννινα, αλλά μεγάλωσε στο Τένφιορντ της Νορβηγίας. Εκπροσώπησε την Ελλάδα στον Διαγωνισμό Τραγουδιού της Eurovision 2022 με το τραγούδι Die Together, κατακτώντας την 8η θέση.

## Βιογραφικό
H Αμάντα Γεωργιάδη Τένφγιορντ γεννήθηκε στις 9 Ιανουαρίου 1997 στο Ώλεσουντ (σύμφωνα με καταχώρηση γέννησης), αν και η ίδια έχει δηλώσει στα Ιωάννινα, από Νορβηγίδα μητέρα (Greta Tenfjord) και Έλληνα πατέρα (Kωνσταντίνος Γεωργιάδης/Konstantinos Georgiadis).  Ζούσε μέχρι την ηλικία των 3 ετών στα Ιωάννινα, όταν και μετακόμισε με την οικογένειά της στo νορβηγικό χωριό Τένφιορντ (Tennfjord). Φοίτησε στο Fageουrlia videregående skole, όπου ήταν στην ίδια τάξη με τη Σίγκριντ. Το 2015 μετακόμισε στο Τρόντχαϊμ για να σπουδάσει ιατρική στο Νορβηγικό Πανεπιστήμιο Επιστήμης και Τεχνολογίας. Το 2019 ανακοίνωσε ότι ανέστειλε τις σπουδές της για να επικεντρωθεί στη μουσική της καριέρα.

Η Γεωργιάδη άρχισε να παρακολουθεί μαθήματα πιάνου σε ηλικία 5 ετών.  Το τραγούδι της "Run" κέρδισε το Μουσικό Βραβείο το 2015 και εμφανίστηκε σε ένα διαφημιστικό βίντεο για το Personskadeforbundet LTN το 2014. 
Το 2016 συμμετείχε στον μουσικό διαγωνισμό της Νορβηγίας TV 2 *The Stream*, όπου τοποθετήθηκε μεταξύ των κορυφαίων 30 συμμετεχόντων.  Το 2018 εμφανίστηκε σε ένα πρόγραμμα στο P3 Live το 2019 με το τραγούδι "Let Me Think". 
Έχει επίσης περιοδεύσει με το νορβηγικό συγκρότημα Highasakite.  Το 2019 έπαιξε στο μουσικό φεστιβάλ Trondheim Calling.   Tιμήθηκε με το Βραβείο Πολιτισμού Νεολαίας του Δήμου Χαράμ το 2019. 

## Δισκογραφία

### Singles

* "Run" (2014)
* "I Need Lions" (2016)
* "Man of Iron" (2017)
* "First Impression" (2018)
* "No Thanks" (2018)
* "Let Me Think" (2018)
* "The Floor Is Lava" (2019)
* "Troubled Water" (2019)
* "Kill The Lonely" (2019)
* "As If" (2020)
* "Pressure" (2020)
* "Then I Fell in Love" (2020)
* "Miss the Way You Missed Me" (2021)
*  "Die Together" (2022)
* "Plans" (2022)
* "All In" (2022)

### EPs

* *First Impression* (2018)
* *Miss the Way You Missed Me* (2021)

## Παραπομπές


Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2022
Κατηγορία:Ελληνίδες τραγουδίστριες
Κατηγορία:Νορβηγοί τραγουδιστές
Κατηγορία:Ελληνίδες τραγουδίστριες ποπ
Κατηγορία:Έλληνες YouTubers
Κατηγορία:Πρόσωπα ελληνικής καταγωγής
Ντένης Ηλιάδης

Ο **Ντένης Ηλιάδης** (γεννημένος στις 31 Δεκεμβρίου 1969) είναι Έλληνας σκηνοθέτης.  Είναι περισσότερο γνωστός για τη δουλειά του στην ταινία *Το τελευταίο σπίτι αριστερά*. 

## Βιογραφία
Γεννημένος στην Αθήνα,  ο Ηλιάδης μεγάλωσε στην Αθήνα (στην οδό Ρηγίλλης) , το Παρίσι και το Ρίο ντε Τζανέιρο.  Σπούδασε στο Πανεπιστήμιο Μπράουν και στο Royal College of Art .  Έχει δουλέψει σε ταινίες όπως *[[Hardcore (ταινία)|Hardcore]]*, *Το τελευταίο σπίτι αριστερά*, και *+1* .  Στο Διεθνές Φεστιβάλ Φανταστικών Ταινιών των Βρυξελλών το 2009, κέρδισε το βραβείο Silver Raven για την ταινία *Το τελευταίο σπίτι αριστερά*. 

Ο Ηλιάδης έχει συμβάλει στο σενάριο της ταινίας *[[Πίσω πόρτα]]* του Γιώργου Τσεμπερόπουλου. 

## Φιλμογραφία
**Ταινίες μεγάλου μήκους**

* *[[Hardcore (ταινία)|Hardcore]]* (2004)
* *Το τελευταίο σπίτι αριστερά* (2009)
* *+1* (2013)
* *Delirium* (2018)
* Buzzheart (2022)

## Βραβεία

* 2009 Διεθνές Φεστιβάλ Φανταστικού Κινηματογράφου Βρυξελλών: Βραβείο Silver Raven (*Το τελευταίο σπίτι αριστερά*) 

## Παραπομπές
 

## Εξωτερικοί σύνδεσμοι

* 

Κατηγορία:Έλληνες σκηνοθέτες
Λαογραφικό Μουσείο Αγίου Κηρύκου Ικαρίας

Το **Λαογραφικό Μουσείο Αγίου Κηρύκου Ικαρίας** είναι λαογραφικό και ιστορικό μουσείο στον Άγιο Κήρυκο Ικαρίας, πρωτεύουσα και μεγαλύτερο λιμένα του ομώνυμου νησιού της Ελλάδας.

## Ιστορία και περιγραφή
Η ίδρυση του μουσείου χρονολογείται στον Απρίλιο του 1966, κατόπιν σχετικής πρωτοβουλίας του ιστορικού και αρχαιολόγου, Θεμιστοκλή Κατσαρού, ο οποίος στη συνέχεια, πιο συγκεκριμένα το 1998, μεταβίβασε την κυριότητά του στην τοπική δημοτική αρχή, η οποία και παραμένει, έως σήμερα, ιδιοκτήτης του. 

Από το 1990 και έως σήμερα, το μουσείο συστεγάζεται εντός του κτιρίου της Φιλαρμονικής Ορχήστρας Αγίου Κηρύκου, φιλοξενούμενο εντός του ισογείου χώρου του.

Μέσω των εκθεμάτων του, τα οποία αποτελούν αποτέλεσμα οργανωμένης και συντονισμένης προσπάθειας αξιολόγησης και συλλογής ειδών και αντικειμένων προερχόμενων από τις διάφορες περιοχές του νησιού, παρουσιάζει χαρακτηριστικά της παράδοσης του νησιού ανά τους χρόνους, όπως ιστορικά διαχρονικά επαγγέλματα, όπως, μεταξύ άλλων, εκείνα του αγρότη, του κτηνοτρόφου, ή, ακόμη, του τσαγκάρη.

Παράλληλα, μεταξύ των εκθεμάτων του, περιλαμβάνει και πολεμικής θεματολογίας εκθέματα χρονολογούμενα κατά τη διάρκεια της περιόδου μεταξύ 1821 και 1945, καθώς και εκκλησιαστικής θεματολογίας εκθέματα, επίσης σχετιζόμενα με την τοπική ιστορία του νησιού.

## Παραπομπές


Κατηγορία:Ικαρία
Λόπο ντο Νασιμέντο

Ο **Λόπο Φορτουνάτο Φερέιρα ντο Νασιμέντο** (, γεν. 10 Ιουλίου 1942) είναι πρώην πολιτικός από την Ανγκόλα. Υπήρξε ο πρώτος πρωθυπουργός της Ανγκόλας από τις 11 Νοεμβρίου 1975 έως τις 9 Δεκεμβρίου 1978 και ήταν Γενικός Γραμματέας του Λαϊκού Κινήματος για την Απελευθέρωση της Ανγκόλας (MPLA).

Σε ηλικία 19 ετών, συνελήφθη αλλά αφέθηκε ελεύθερος με την υποχρέωση να μετακομίσει στην επαρχία Κουάνζα Νόρτε. Συνέχισε τον αγώνα του και συνελήφθη ξανά το 1963. Αυτή τη φορά καταδικάστηκε. Κρατήθηκε για έξι χρόνια στις πολιτικές φυλακές της Λουάντα υπό πορτογαλική διοίκηση, όπου βασανίστηκε και κατά τη διάρκεια των ανακρίσεων πέρασε τρεις έως πέντε ημέρες χωρίς ύπνο, πάντα όρθιος. Τον Ιανουάριο του 1969 έφυγε και απασχολήθηκε στη ζυθοποιία Nocal. Πήγε στην Αλγερία, μέσω Λισαβόνας, στα τέλη του 1973. Έφυγε από την Ανγκόλα επειδή το MPLA είχε πολλά προβλήματα, ειδικά με την εξέγερση του Ντανιέλ Τσιπέντα στα ανατολικά, και του ζήτησαν να πάει να ενισχύσει το ηγετικό έργο.

Ο Νασιμέντο έγινε αργότερα υπουργός Εδαφικής Διοίκησης. Μετά την παραίτησή του από τη θέση αυτή, αντικαταστάθηκε από τον Πάουλο Κασόμα στις 9 Απριλίου 1992. Εξελέγη Γενικός Γραμματέας του MPLA από την Κεντρική Επιτροπή του κόμματος το 1993.

Ήταν ο 66ος υποψήφιος στον εθνικό κατάλογο του MPLA στις βουλευτικές εκλογές του Σεπτεμβρίου 2008. Κέρδισε μια έδρα σε αυτές τις εκλογές, στις οποίες το MPLA κέρδισε τη συντριπτική πλειοψηφία στην Εθνοσυνέλευση.

Στις 27 Ιανουαρίου 2013 ανακοίνωσε την αποχώρησή του από την ενεργό πολιτική. Στις 10 Φεβρουαρίου 2021, νοσηλεύτηκε για COVID-19 την οποία ξεπέρασε.

## Παραπομπές


Κατηγορία:Πρωθυπουργοί της Ανγκόλας
Ασπούς Σκύρου

Η **Ασπούς** είναι παραθαλάσσιο χωριό και παραλία της Σκύρου που βρίσκεται στο μέσο της βόρειας ακτής του νησιού σε απόσταση περίπου 4 χλμ. νότια από την Χώρα και 6 χλμ. βορειοανατολικά από την Λιναριά (το λιμάνι του νησιού). Είναι γνωστή για την αμμώδη παραλία της και τον βυθό της θάλασσας ενώ υπάρχουν αρκετά τουριστικά καταλύματα και κέντρα εστίασης. Το χωριό  αναφέρεται επίσημα ως ξεχωριστός οικισμός για πρώτη φορά το 1971 να απογράφεται δήμο Σκύρου και σύμφωνα με την απογραφή 2011 έχει πληθυσμό 107 κατοίκους.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)

## Εξωτερικοί σύνδεσμοι

* Φωτογραφίες από την παραλία Ασπούς στον ιστότοπο https://skyros.org/

Κατηγορία:Χωριά της περιφερειακής ενότητας Ευβοίας
Αχίλλι Σκύρου

Το **Αχίλλι** είναι παραθαλάσσιο χωριό και παραλία της Σκύρου στην Περιφερειακή Ενότητα Εύβοιας με υψόμετρο 4 μέτρα. Βρίσκεται στο μέσο της βόρειας ακτής του νησιού σε απόσταση περίπου 6 χλμ. νότια από την Χώρα και 7 χλμ. βορειοανατολικά από την Λιναριά (το λιμάνι του νησιού). Το χωριό  αναφέρεται επίσημα ως ξεχωριστός οικισμός για πρώτη φορά το 1991 να απογράφεται στο δήμο Σκύρου και σύμφωνα με την απογραφή 2011 έχει πληθυσμό 53 κατοίκους.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι

* Φωτογραφίες από την παραλία Αχχίλι στον ιστότοπο https://skyros.org/

Κατηγορία:Δήμος Σκύρου
Κατηγορία:Χωριά της Σκύρου
Κρατιδιακές εκλογές του Μεκλεμβούργου-Δυτικής Πομερανίας (2021)

Στις 26 Σεπτεμβρίου 2021 διεξήχθησαν **[[Ομόσπονδα κρατίδια της Γερμανίας|κρατιδιακές]] εκλογές στο [[Μεκλεμβούργο-Δυτική Πομερανία|Μεκλεμβούργο–Δυτική Πομερανία]]**, για να εκλεγούν τα μέλη του 8ου Λάνταγκ.

Το Σοσιαλδημοκρατικό Κόμμα ήρθε πρώτο, με γύρω στο 40% των ψήφων. Μετά τις εκλογές, το ΣΔΚ συμμάχησε με την Αριστερά. Η Μανουέλα Σβέσιγκ επανεξελέγη πρωθυπουργός με 41 από 79 ψήφους υπέρ.

## Εκλογικό σύστημα
Τα μέλη του Λάνταγκ Μεκλεμβούργου-Δυτικής Πομερανίας εκλέγονται με δημοκρατικές, άμεσες εκλογές, με ελεύθερη, καθολική και μυστική ψηφοφορία, για πενταετή θητεία. Το εκλογικό σύστημα είναι μικτό. Κάθε εκλογέας ρίχνει δύο ψήφους, μία Α' ψήφο για το τοπικό πλειοψηφικό και μία Β' ψήφο για την εθνική εκπροσώπηση.

* τα 36 μέλη εκλέγονται με απλό πλειοψηφικό εκλογικό σύστημα (Α' ψήφοι) από ισάριθμες μονοεδρικές εκλογικές περιφέρειες.
* τα 35 μέλη εκλέγονται με αναλογική εκπροσώπηση από τις Β' ψήφους. Το εκλογικό όριο για να μπει ένα κόμμα στο Λάνταγκ είναι 5%. Η κατανομή των εδρών γίνεται με τη μέθοδο Χέαρ-Νίμεγιερ.
* «παραπανίσιες» έδρες διατίθενται σε ορισμένο αριθμό μελών έτσι ώστε να διατηρηθεί η αναλογικότητα της αναλογικής εκπροσώπησης και να αντισταθμισθούν οι ανισότητες από τους δύο τρόπους εκλογής..

Η προσέλευση στην ψηφοφορία δεν είναι υποχρεωτική. Δικαίωμα ψήφου και υποψηφιότητας έχουν όλοι οι πολίτες της Γερμανίας, ηλικίας άνω των 18 ετών, υπό την προϋπόθεση να έχουν τη μόνιμη κατοικία τους στο Μεκλεμβούργο-Δυτική Πομερανία, για τουλάχιστον 37 ημέρες και 3 μήνες αντίστοιχα, και να μην έχουν αποστερηθεί το δικαίωμα με δικαστική απόφαση ή ιατρική διάγνωση. 

## Αποτελέσματα

## Παραπομπές


Κατηγορία:Εκλογές στο Μεκλεμβούργο-Δυτική Πομερανία
Μεκλεμβουργο
Αγία Φανερωμένη Πρέβεζας

Η **Αγία Φανερωμένη** είναι οικισμός της τοπικής κοινότητας Κερασώνος, της δημοτικής ενότητας Φιλιππιάδος, του δήμου Ζηρού, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα *Καλλικράτης*. 

Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Νικοπόλεως και Πάργας του νομού Πρεβέζης, στο γεωγραφικό διαμέρισμα Ηπείρου. 
## Γεωγραφία
Η Αγία Φανερωμένη είναι ημιορεινός οικισμός στο Β. τμήμα του νομού Πρεβέζης και στις δυτικές όχθες του Λούρου. Βρίσκεται σε μέσο σταθμικό υψόμετρο 380 και απέχει 60 χλμ. περίπου Β.ΒΑ. της Πρέβεζας. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και και προσαρτήθηκε στην κοινότητα Κερασώνος
*Με το ΦΕΚ 244Α - 04/12/1997 αποσπάστηκε από την κοινότητα Κερασώνος και προσαρτήθηκε στον δήμο Φιλιππιάδος
*Με το ΦΕΚ 87Α - 07/06/2010 αποσπάστηκε από τον δήμο Φιλιππιάδος και προσαρτήθηκε στον δήμο Ζηρού

(Πηγή: )
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Δήμος Ζηρού
Κατηγορία:Χωριά της περιφερειακής ενότητας Πρέβεζας
Ελβετική Αρχαιολογική Σχολή στην Ελλάδα

Η **Ελβετική Αρχαιολογική Σχολή στην Ελλάδα** (, , , *ESAG*) είναι ελβετικό αρχαιολογικό ινστιτούτο, με έδρα την Αθήνα, στην Ελλάδα. Αποτελεί ένα εκ των, συνολικά 19, ξένων αρχαιολογικών ινστιτούτων με έδρα την Ελλάδα, τα οποία κατέχουν σχετική άδεια για την πραγματοποίηση αρχαιολογικών ανασκαφών εντός των συνόρων της χώρας.

Επισήμως, το ινστιτούτο ιδρύθηκε το 1975. Ωστόσο, από το 1964, πραγματοποιούσε αρχαιολογικές ανασκαφές στην περιοχή της Ερέτριας, στην Εύβοια. Το Νοέμβριο του 2017, το ινστιτούτο τιμήθηκε από την Ελλάδα για την συμπλήρωση 50 ετών από την έναρξη των από πλευράς του αρχαιολογικών ερευνών και ανασκαφών στην περιοχή της Ερέτριας, καθώς και για το σύνολο της παρουσίας και της συνεισφοράς του, μέσω της έκδοσης επετειακής συλλεκτικής σειράς γραμματοσήμων από τα ΕΛΤΑ. Η έδρα του ινστιτούτου βρίσκεται εντός κτιρίου σε κοντινή απόσταση του Εθνικού Αρχαιολογικού Μουσείου των Αθηνών, ενώ, παράλληλα, διατηρεί αρχαιολογικό καταυλισμό εντός της αρχαιολογικής τοποθεσίας της Ερέτριας.

## Παραπομπές


## Εξωτερικοί Σύνδεσμοι
* 

Κατηγορία:Ξένα αρχαιολογικά ινστιτούτα στην Ελλάδα
Κατηγορία:Ελληνοελβετικές σχέσεις
Γενικό Κρατικό Νοσοκομείο Αθηνών «Γιώργος Γεννηματάς»

Το **Περιφερειακό Γενικό Κρατικό Νοσοκομείο Αθηνών** «Γιώργος Γεννηματάς»   που ιδρύθηκε το 1958 με την ονομασία **«Ενιαίο Γενικό Νοσοκομείο Αθηνών»** είναι ελληνικό νοσηλευτικό ίδρυμα με έδρα στην Αθήνα, επί της Λεωφόρου Μεσογείων 154. Από το 1983 είναι ενταγμένο στο ΕΣΥ ενώ από το 1995 του δόθηκε ως πρόσθετος τίτλος το ονοματεπώνυμο του αείμνηστου υπουργού των κυβερνήσεων του ΠΑΣΟΚ κατά τις δεκαετίες ’80 και ’90, Γιώργου Γεννηματά. 

Το νοσοκομείο συνέδεσε, επιπλέον, την παρουσία του στη νεοελληνική ιστορία, με δύο σημαντικά, πολιτικά γεγονότα, όπως την περίθαλψη πολλών τραυματιών το βράδυ της καταστολής της εξέγερσης του Πολυτεχνείου (τα ξημερώματα της 17ης Νοεμβρίου του 1973). Είχε προηγηθεί μέσα στο έτος η ίδρυση του Ρυθμιστικού Κέντρου Διαλογής Ασθενών, αρκετοί το θεωρούν και πρόγονο του ΕΚΑΒ το οποίο ιδρύθηκε δέκα χρόνια αργότερα, από το οποίο έλαβε και το, ανεπίσημο, όνομά του, *Ρυθμιστικό*. Επίσης, νοσηλεύθηκε σε αυτό και ο Ανδρέας Παπανδρέου το καλοκαίρι του 1988, όταν πλήθη οπαδών του ΠΑΣΟΚ συνέρρεαν στον περίβολό του, προκειμένου να πληροφορηθούν την εξέλιξη της κατάστασης της υγείας του. Το 1995 λαμβάνει το όνομα Γεώργιος Γεννηματάς, προς τιμήν του ιδρυτή του ΕΣΥ, ο οποίος είχε αποβιώσει έναν χρόνο νωρίτερα. Ταυτόχρονα, εντάσσεται στο Β ΠεΣΥ Αττικής, πρόγονοι των ΥΠΕ, ως αποκεντρωμένη μονάδα του. Το 2004 λειτούργησε ως Ολυμπιακό Νοσοκομείο. Το 2011 και για έναν χρόνο, συγχωνεύθηκε με το Νοσοκομείο Σωτηρία.

## Παραπομπές


Αθηνων Κρατικο Γενικο
Αχερούνες Σκύρου

Οι **Αχερούνες** είναι παραθαλάσσιο χωριό και παραλία της Σκύρου με υψόμετρο 16 μέτρα, το οποίο βρίσκεται στη δυτική ακτή του νησιού στον όρμο Αχυρώνας, σε απόσταση μόλις 1 χλμ. βόρεια από την Λιναριά (το λιμάνι του νησιού) και περίπου 8 χλμ. νοτιοδυτικά από την Χώρα. Η παραλία της είναι  αμμώδης με κρυστάλλινα νερά και τον οικισμό να αναπτύσσεται γύρω της ενώ διαθέτει αρκετά τουριστικά καταλύματα και κέντρα εστίασης. Το χωριό  αναφέρεται επίσημα ως ξεχωριστός οικισμός για πρώτη φορά το 1981 να απογράφεται στον δήμο Σκύρου και σύμφωνα με την απογραφή 2011 έχει πληθυσμό 65 κατοίκους.

## Πληθυσμός

## Παραπομπές


## Εξωτερικοί σύνδεσμοι

* Φωτογραφίες από την παραλία Αχερούνες στον ιστότοπο https://skyros.org/

Κατηγορία:Χωριά της Σκύρου
Πεύκος Σκύρου

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.512467,
          38.856189
        ]
      }
    }
  ]
}

Ο **Πεύκος** είναι παραθαλάσσιο χωριό και παραλία της Σκύρου που βρίσκεται στη δυτική πλευρά του νησιού στον όρμο Πεύκα σε απόσταση περίπου 10 χλμ. νοτιοδυτικά από την Χώρα και 6 χλμ. βορειοανατολικά από την Λιναριά (το λιμάνι του νησιού). Περιτριγυρίζεται από χαμηλούς λόφους με πεύκα ενώ υπάρχει και ένα μικρό λιμανάκι. Το χωριό  αναφέρεται επίσημα ως ξεχωριστός οικισμός για πρώτη φορά το 1991 να απογράφεται στον δήμο Σκύρου και σύμφωνα με την απογραφή 2011 απογράφονται 24 κάτοικοι.

## Παραπομπές


Κατηγορία:Δήμος Σκύρου
Κατηγορία:Χωριά της Σκύρου
Μώλος Σκύρου

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.573889,
          38.916944
        ]
      }
    }
  ]
}

Ο **Μώλος** είναι παραθαλάσσιο χωριό της Σκύρου και της Περιφερειακής Ενότητας Εύβοιας.

## Γεωγραφικά - Ιστορικά στοιχεία
Ο Μώλος βρίσκεται στη δυτική πλευρά του νησιού και βορειοανατολικά του απότομου λόφου της Χώρας και του κάστρου της σε απόσταση περίπου 11 χλμ. βορειοανατολικά από την Λιναριά (το λιμάνι του νησιού). Αποτελεί τον δεύτερο μεγαλύτερο οικισμό του νησιού και μέχρι το 1828 και στην παραλία του "Μαγαζιά" ήταν το επίνειο της Σκύρου, που επειδή είχε κριθεί ανασφαλές μετακινήθηκε στη Λιναριά. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στον δήμο Σκύρου και σύμφωνα με την απογραφή 2011 έχει 618 κατοίκους.

### Αξιοθέατα
Στα βόρεια και στη θέση "Πουριά" υπάρχουν αρχαία λατομεία πωρόλιθου και το εκκλησάκι του Αγίου Νικολάου που είναι σκαμμένο στο βράχο. Ανατολικά από την τοποθεσία αυτή και σε κοντινή απόσταση από την ακτή είναι οι νησίδες Βρυκολακονήσια και το εκκλησάκι του Αγίου Ερμόλαου.

Η παραλία του Μώλου είναι οργανωμένη και συγκεντρώνει μεγάλο αριθμό επισκεπτών τους καλοκαιρινούς μήνες. Κατά μήκος της υπάρχουν αρκετά κέντρα εστίασης και αναψυχής ενώ η ευρύτερη περιοχή διαθέτει πολλά τουριστικά καταλύματα (ξενοδοχεία, ενοικιαζόμενα κλπ) και μαγαζιά.

## Εξωτερικοί σύνδεσμοι
* Παραλία Μώλος -Σκύρος στο https://www.youtube.com/

## Παραπομπές


Κατηγορία:Χωριά της Σκύρου
Ινστιτούτο Αιγαιακής Προϊστορίας-Κέντρο Μελέτης Ανατολικής Κρήτης

Το **Ινστιτούτο Αιγαιακής Προϊστορίας-Κέντρο Μελέτης Ανατολικής Κρήτης** ( ή *INSTAP-SCEG*) είναι αρχαιολογικό ερευνητικό κέντρο, με έδρα την Παχεία Άμμο Λασιθίου, στο νησί της Κρήτης, στην Ελλάδα. Ως ερευνητικό αντικείμενο έχει τη μελέτη της προϊστορικής περιόδου της ιστορίας του ανατολικού τμήματος της Κρήτης.

## Ιστορία
Το ινστιτούτο ιδρύθηκε το 1997 ως τμήμα του Ινστιτούτου Αιγαιακής Προϊστορίας ( ή *INSTAP*), με έδρα τη Φιλαδέλφεια των ΗΠΑ. Αποστολή του είναι η υποστήριξη αρχαιολογικών ερευνών στην ευρύτερη περιοχή του Αιγαίου Πελάγους, πιο συγκεκριμένα εντός του ανατολικού τμήματος της Κρήτης, όπου υφίστανται αριθμός αρχαιολογικών τοποθεσιών χρονολογούμενων από τη μινωική περίοδο.

## Εγκαταστάσεις
Το ινστιτούτο στεγάζεται εντός κτιρίου σε κοντινή απόσταση του χωριού Παχεία Άμμος του Δήμου Ιεράπετρας. Παρέχει στους ερευνητές, καθώς και στις ερευνητικές αποστολές και ερευνητικά εγχειρήματα, ερευνητικές, διδακτικές, καθώς και εργαστηριακές εγκαταστάσεις, βιβλιοθήκη, καθώς και εγκαταστάσεις για την εναπόθεση και την φύλαξη τέχνεργων και λοιπών αρχαιολογικών ευρημάτων.

## Ερευνητικά εγχειρήματα και ανασκαφές
[μικρογραφία|Πανοραμική άποψη των τοποθεσιών αρχαιολογικών ανασκαφών [Καβούσι Κάστρο (σημειωμένο με κύκλο) και Καβούσι Βροντάς (σημειωμένα με αστερίσκο), καθώς και των περιχώρων τους.]]

Μεταξύ των διαφόρων ερευνητικών και αρχαιολογικών εγχειρημάτων στα οποία το ινστιτούτο έχει παράσχει την υποστήριξή του περιλαμβάνονται τα κάτωθι:

* Αζοριάς
* Χρυσοκάμινο
* Γουρνιά
* Καβούσι Κάστρο
* Καβούσι Βροντάς
* Μόχλος
* Ψείρα

## Παραπομπές


## Εξωτερικοί Σύνδεσμοι
*  

Κατηγορία:Ξένα αρχαιολογικά ινστιτούτα στην Ελλάδα
Κατηγορία:Δήμος Ιεράπετρας
Αγία Φωτεινή Αμαρίου Ρεθύμνης

*Για τον συνώνυμο οικισμό του Αγίου Βασιλείου δείτε το λήμμα: [[Αγία Φωτεινή Λάμπης Ρεθύμνης|Αγία Φωτεινή Αγ. Βασιλείου Ρεθύμνης]]*

Η **Αγία Φωτεινή** είναι χωριό της Κοινότητας Αποστόλων Αμαρίου και έδρα του Δήμου Αμαρίου, στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2021 έχει 104 κατοίκους.

## Γενικά στοιχεία
Η Αγία Φωτεινή είναι κτισμένη σε υψόμετρο 500 μέτρων σε απόσταση 33 χλμ νοτιοανατολικά της πόλης του Ρεθύμνου. Κατοικήθηκε κατά τη δεκαετία του 1950 και αναγνωρίστηκε ως οικισμός το 1961 ενώ σύμφωνα με τα στοιχεία της απογραφής που διενεργήθηκε εκείνο το έτος, αριθμούσε 12 κατοίκους. Μέχρι το 1997 αποτελούσε οικισμό της κοινότητας Αποστόλων της επαρχίας Αμαρίου. Αργότερα, στα πλαίσια της καποδιστριακής διοικητικής διαίρεσης διετέλεσε έδρα του Δήμου Σιβρίτου. Από το 2011, μετά την νέα διοικητική αναδιάρθρωση του σχεδίου ''Καλλικράτης'' υπάγεται στον δήμο Αμαρίου ως οικισμός της κοινότητας Αποστόλων της δημοτικής ενότητας Σιβρίτου.

Η κεντρική εκκλησία του χωριού είναι αφιερωμένη στην Αγία Φωτεινή (εξ ου και η ονομασία του) και είναι κτισμένη στη θέση παλιότερου ομώνυμου ναού που σύμφωνα με την παράδοση κατασκευάστηκε από τον όσιο Νίκωνα τον Μετανοείτε. Εκκλησιαστικά ο οικισμός εξυπηρετείται από την ενορία Αγίων Αποστόλων, που υπάγεται στη Β' Αρχιερατική περιφέρεια της Ιεράς Μητροπόλεως Λάμπης, Συβρίτου και Σφακίων. Από το 1989 λειτουργεί στην Αγία Φωτεινή κέντρο υγείας.

## Απογραφές πληθυσμού

## Παραπομπές


## Πηγές
* Εγκυκλοπαίδεια Πάπυρος Larousse Britannica" τόμος 1ος, σελ. 408.
* 

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αμαρίου
Έξω Ποδιές Σκύρου

Οι **Έξω Ποδιές** είναι πολύ μικρό σύμπλεγμα βραχονησίδων του Αιγαίου πελάγους, που βρίσκεται στη βόρεια άκρη  της Σκύρου, σε μικρή απόσταση από το τέλος του αεροδρομίου του νησιού. Μαζί με τις νησίδες Μέσα Πόδια, που είναι λίγο βορειότερα, ανήκουν σε ένα μεγαλύτερο ηφαιστιογενές σύμπλεγμα νησίδων με την ονομασία "Ποδιές" στις οποίες υπάρχουν 7-8 μαύρες παράλιες και εντελώς ιδιαίτερο φυσικό περιβάλλον. Αναφέρονται ως ξεχωριστός οικισμός επίσημα για πρώτη φορά το 2001 να απογράφονται στον δήμο Σκύρου και σύμφωνα με την απογραφή 2011 είναι ακατοίκητες. Περιλαμβάνεται στις προστατευόμενες νησίδες του Δήμου Σκύρου. 

## Εξωτερικοί σύνδεσμοι
ΦΕΚ 51979 - 23/1/2018 - Δ΄: ''"Καθορισμός όρων και περιορισμών για την προστασία, διατήρηση και διαχείριση της φύσης και του τοπίου σε χερσαία και υδάτινα τμήματα της νήσου Σκύρου και των γύρω νησίδων του Δήμου Σκύρου"''

## Παραπομπές


Κατηγορία:Περιφερειακή ενότητα Ευβοίας
Κατηγορία:Σποράδες
Άγρι

Το **Άγρι** (, ,  ***Καρμπέρ***) είναι η πρωτεύουσα της επαρχίας Άγρι στην ανατολική Τουρκία, κοντά στα σύνορα με το Ιράν.

Παλαιότερα ήταν γνωστό ως **Καράκιοσε** (, ) από την πρώιμη τουρκική δημοκρατική περίοδο έως το 1946, και πρωτύτερα ως **Καρακίλισε** (, , ), η πόλη πλέον έχει το όνομα του όρους Αραράτ, το οποίο αποκαλείται Άγρι στα τουρκικά*.*

## Παραπομπές


## Εξωτερικοί σύνδεσμοι
* 

Κατηγορία:Πόλεις της Τουρκίας
Κατηγορία:Κουρδικοί οικισμοί στην Τουρκία
Αγία Φωτεινή Αγίου Βασιλείου Ρεθύμνης

*Για τον συνώνυμο οικισμό στον νομό Ρεθύμνης δείτε το λήμμα: [[Αγία Φωτεινή Αμαρίου Ρεθύμνης]]*

Η **Αγία Φωτεινή** είναι οικισμός της τοπικής κοινότητας Κεραμέ, της δημοτικής ενότητας Λάμπης, του δήμου Αγίου Βασιλείου, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα *Καλλικράτης*.

Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Αγίου Βασιλείου του νομού Ρεθύμνης, στο γεωγραφικό διαμέρισμα Κρήτης.
*Παρόλο που η επίσημη ονομασία του οικισμού είναι Αγία Φωτεινή, ο οικισμός είναι περισσότερο γνωστός στην Κρήτη ως «Αγία Φωτιά», από την φερώνυμη παραλία (βλ. αξιοθέατα). 
## Γεωγραφικά στοιχεία
Η Αγία Φωτεινή είναι πεδινός οικισμός στο  νότιο τμήμα του νομού, κοντά στον Κεραμές. Είναι κτισμένος κοντά στη θάλασσα και σε μέσο σταθμικό υψόμετρο 60 μέτρα. Απέχει 50 χλμ. περίπου Ν. του Ρεθύμνου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Κεραμέ
*Με το ΦΕΚ 244Α - 04/12/1997 αποσπάστηκε από την κοινότητα Κεραμέ και προσαρτήθηκε στον δήμο Λάμπης
*Με το ΦΕΚ 87Α - 07/06/2010 αποσπάστηκε από τον δήμο Λάμπης και προσαρτήθηκε στον δήμο Αγίου Βασιλείου

(Πηγή: https://www.eetaa.gr/metaboles/dkmet_details.php?id=26816)
## Αξιοθέατα
*Η βοτσαλωτή, μη οργανωμένη παραλία της «**Αγίας Φωτιάς**», από τις γνωστότερες στην Κρήτη. Κατ’ ουσία πρόκειται για πολλές, μικρές και διαδοχικές παραλίες ανάμεσα στα βράχια («Κεραμιανή Γιαλιά»), με επίκεντρο το μικρό λιμανάκι της Αγίας Φωτεινής, που συγκεντρώνουν πολύ κόσμο ιδιαίτερα τους καλοκαιρινούς μήνες
*Οι παραλίες «Γιαλοπόταμα» και «Λίγρες» νοτιοανατολικά του οικισμού
*Ίχνη της αρχαίας πόλης Κιονίας, σε λόφο κοντά στον οικισμό, η οποία ήκμασε τα προμινωικά χρόνια. Σήμερα, τα ερείπια της έχουν μια έκταση πάνω από 150μ. ανατολικά προς δυτικά και 100μ. από βορρά προς νότο, ενώ η άλλη μισή πόλη βρίσκεται θαμμένη σε μικρό βάθος κάτω από την επιφάνεια της θάλασσας.
*Το εκκλησάκι της Αγίας Φωτεινής.
*Το μικρό ποτάμι, που διέρχεται μέσα από κατάφυτη ρεματιά με καλάμια και πικροδάφνες, και φέρνει τα νερά από την περιοχής της Βίγλας λίγο βόρεια από τον Κεραμέ.

## Παραπομπές


## Πηγές
*Εγκυκλοπαίδεια *Πάπυρος Λαρούς Μπριτάνικα*, 2006 (ΠΛΜ)
*Εγκυκλοπαίδεια *Δομή*, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό *Διακοπές*, εκδ. Δ.Ο.Λ.,  2010
*eetaa.gr

## Εξωτερικοί σύνδεσμοι
*https://www.youtube.com/watch?v=wEujWCsEuVs

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Φότσα (Τουρκία)

Η **Φότσα** (τουρκικά: Foça, παραφθορά της ελληνικής ονομασίας **Φώκαια**) είναι πόλη και διαμέρισμα στην επαρχία Σμύρνης της Τουρκίας, στις ακτές του Αιγαίου.

Η Φότσα είναι πρώην ελληνική πόλη, σε απόσταση περίπου 69 χλμ. βορειοδυτικά του κέντρου της πόλης της Σμύρνης. Το διαμέρισμα έχει επίσης μια κωμόπολη με τον δικό της δήμο η οποία ονομάζεται Γενίφοτσα (Yenifoça, κυριολεκτικά «Νέα Φότσα»), όντας επίσης κατά μήκος της ακτής και σε απόσταση 20 χλμ από τη Φότσα. Για αυτόν τον λόγο, η ίδια η Φότσα αποκαλείται τοπικά συχνά ως Εσκίφοτσα (Eskifoça, «Παλιά Φότσα») στην καθημερινή γλώσσα. Η πόλη είναι χτισμένη στη θέση της αρχαίας πόλης της Φώκαιας.

## Σφαγή της Φώκαιας
Η Σφαγή της Φώκαιας τον Ιούνιο του 1914 ήταν μέρος των ανθελληνικών διώξεων που είχαν εξαπολύσει οι οθωμανικές αρχές κατά την πρώτη φάση της Γενοκτονίας κατά των ελληνικών πληθυσμών. Διαπράχθηκε από άτακτες τουρκικές ομάδες κατά της πόλης της Φώκαιας, που κατοικούνταν από ακμαίο ελληνικό στοιχείο. Η σφαγή υπήρξε τμήμα ενός ευρύτερου σχεδίου που στόχευε στην Γενοκτονία των Ελλήνων που διαβιούσαν στην Οθωμανική Αυτοκρατορία. Υπήρξε από τις πιο βίαιες επιθέσεις που διαπράχθηκαν το καλοκαίρι του 1914.

Σε ανάμνηση της πόλης της Φώκαιας, οι Έλληνες πρόσφυγες ίδρυσαν τον παραθαλάσσιο οικισμό Παλαιά Φώκαια στην ανατολική Αττική, στις ακτές του Σαρωνικού, ανάμεσα στο Σούνιο και στην Ανάβυσσο.

## Δείτε επίσης
*Φώκαια
*Σφαγή της Φώκαιας
*Τουρκική Ριβιέρα

## Παραπομπές
αριστερά|μικρογραφία|Αλυκές στη Φώκαια, 1910|260x260εσ

Κατηγορία:Σμύρνη
Κατηγορία:Παράκτιοι οικισμοί στην Τουρκία
Κατηγορία:Τουρκική Ριβιέρα
Κυρά Παναγιά Σκύρου

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.466056,
          38.930472
        ]
      }
    }
  ]
}
Η **Κυρά Παναγιά** είναι ακατοίκητος παραθαλάσσιος οικισμός αλλά και παραλία της Σκύρου στην Περιφερειακή Ενότητα Εύβοιας με υψόμετρο 10 μέτρα, ο οποίος βρίσκεται στο βόρειο τμήμα του νησιού και τη δυτική πλευρά του στον όρμο Καλογριάς. Απέχει περίπου 16 χλμ. Δ.-ΒΔ. από την Χώρα και 20 χλμ. Β.-ΒΔ. από την Λιναριά (το λιμάνι του νησιού). Η βοτσαλωτή παραλία της είναι κοντά σε πευκόφυτη περιοχή και υπάρχει μικρό εκκλησάκι αφιερωμένο στην Παναγία ενώ απέναντί της είναι η νησίδα Κοτσίλες. Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στο δήμο Σκύρου και σύμφωνα με την απογραφή 2011 δεν έχει μόνιμους κατοίκους.

## Εξωτερικοί σύνδεσμοι
* Φωτογραφίες από την παραλία Κυρά Παναγιά στον ιστότοπο https://skyros.org/

## Παραπομπές


Κατηγορία:Χωριά της Σκύρου
Αγία Φωτιά Μονοφατσίου

Η **Αγία Φωτιά** είναι οικισμός της τοπικής κοινότητας Χάρακος, της δημοτικής ενότητας Αστερουσίων, του δήμου Αρχανών-Αστερουσίων, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μονοφατσίου του νομού Ηρακλείου, στο γεωγραφικό διαμέρισμα Κρήτης.
## Γεωγραφία
Η Αγία Φωτιά είναι ημιορεινός οικισμός στο Ν. τμήμα του νομού Ηρακλείου, στις βόρειες απολήξεις του Κόφινα, δυτικά του Χάρακα και σε μέσο σταθμικό υψόμετρο 275.  Απέχει 51 χλμ. περίπου Ν. του Ηρακλείου.  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοονότητα Χάρακος
*Με το ΦΕΚ 244Α - 04/12/1997 αποσπάστηκε από την κοινότητα Χάρακος και προσαρτήθηκε στον δήμο Αστερουσίων
*Με το ΦΕΚ 87Α - 07/06/2010 αποσπάστηκε από τον δήμο Αστερουσίων και προσαρτήθηκε στον δήμο Αρχανών-Αστερουσίων

(Πηγή:)
## Ιστορικά στοιχεία
Κοντά στον οικισμό βρέθηκαν μέσα σε κοιλότητες βράχων, που αποκαλούνται *βραχώδη στεγάσματα* (*rock shelters*), νεολιθικές και πρωτομινωικές ταφές που απέδωσαν ενδιαφέροντα αγγεία ρυθμού βασιλικής (Hawes, *Gournia*, σ. 56). Επίσης, βρέθηκαν λείψανα ρωμαϊκού συνοικισμού (B.S.A. XXXIII, 100).
## Αξιοθέατα
*Η εκκλησία της Αγίας Φωτεινής Σαμαρείτιδος, στην ανατολική είσοδο του οικισμού. Εορτάζει την 4η Κυριακή μετά το Πάσχα
*Οι εκκλησίες του Αγίου Στυλιανού, στην δυτική είσοδο του οικισμού, και του Αγίου Ιωάννη, νότια του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Αρχανών - Αστερουσίων
Πάαβο Καστρέν

Ο **Πάαβο Σάκαρι Καστρέν** (, γεννημένος στις 3 Απριλίου 1938 στο Πιέλαβεσι της Φινλανδίας) είναι Φινλανδός ομότιμος καθηγητής κλασικής φιλολογίας στο Πανεπιστήμιο του Ελσίνκι. Θεωρείται ως εκ των κορυφαίων Φινλανδών μελετητών της αρχαίας πόλης της Πομπηίας.

Το επιστημονικό ερευνητικό έργο του Καστρέν εστιάζεται στη λατινική επιγραφολογία, την κοινωνική ιστορία των αρχαίων πόλεων της Ρώμης και της Πομπηίας, καθώς και την ιστορική περίοδο της Ύστερης Αρχαιότητας στον ελληνικό και ρωμαϊκό κόσμο. Παράλληλα, έχει εκδώσει αριθμό μη μυθοπλαστικών συγγραφικών έργων απευθυνόμενων στο ευρύτερο κοινό. Το 2007, για το βιβλίο του υπό τον τίτλο *Pompejilaisia kohtaloita* (Otava) έλαβε το Βραβείο Μη Μυθοπλασίας Λάουρι Γιέντ. Το 2011, η Φινλανδική Ένωση Μη Μυθοπλαστικών Συγγραφέων τον τίμησε με το Φινλανδικό Βραβείο Μη Μυθοπλαστικών Συγγραφέων. Παράλληλα με το ακαδημαϊκό έργο του, ο Καστρέν έχει δώσει διαλέξεις σε αριθμό δημοσίων εκδηλώσεων.

Ο Καστρέν αποφοίτησε ως Διδάκτωρ Φιλοσοφίας το 1975. Υπήρξε ο πρώτος διευθυντής του Φινλανδικού Ινστιτούτου Αθηνών μεταξύ του 1984 και του 1988. Ο Πάαβο Καστρέν διορίστηκε ως καθηγητής την 1η Αυγούστου 1998.

## Εργογραφία

*  
*  
*  
*  
*  
*  

## Δείτε επίσης
* Καστρέν

## Παραπομπές


## Εξωτερικοί Σύνδεσμοι
* 

Κατηγορία:Καθηγητές Πανεπιστημίου του Ελσίνκι
Κατηγορία:Φινλανδοί αρχαιολόγοι
Κατηγορία:Φινλανδοί φιλόλογοι
Κατηγορία:Φινλανδοί μη μυθοπλαστικοί συγγραφείς
Κατηγορία:Φινλανδοί πανεπιστημιακοί
Γιάρι Πάκκανεν

Ο **Γιάρι Πάκκανεν** (, γεννημένος το 1966) είναι Φινλανδός ερευνητής αρχαιοτήτων και κλασικός αρχαιολόγος.

Το 1998, ο Πάκκανεν έλαβε τον διδακτορικό τίτλο του από το Πανεπιστήμιο του Ελσίνκι. Από το 2000, διατελεί Λέκτορας Ελληνικής Αρχαιολογίας, καθώς και Ανώτερος Λέκτορας Κλασικής Αρχαιολογίας, στο Κολλέγιο Ρόγιαλ Χόλογουεϊ του Πανεπιστημίου του Λονδίνου. Παράλληλα, ο Πάκκανεν διατελεί αναπληρωτής καθηγητής Ιστορίας της Αρχαίας Τέχνης στο Πανεπιστήμιο του Ελσίνκι, καθώς και αναπληρωτής καθηγητής Ιστορίας της Τέχνης, με ειδίκευση στις Διεπιστημονικές Αρχαίες Σπουδές, στο Πανεπιστήμιο της Γιουβάσκουλα. Ο Πάκκανεν διετέλεσε διευθυντής του Φινλανδικού Ινστιτούτου Αθηνών μεταξύ του 2013 και του 2017.

Ο Πάκκανεν έχει μελετήσει την αρχαία ελληνική αρχιτεκτονική, ιδιαιτέρως ως προς τη σχέση της με το κοινωνικό και τεχνολογικό πλαίσιο της συγκεκριμένης χρονικής περιόδου. Μεταξύ άλλων, έχει πραγματοποιήσει υποβρύχιες αρχαιολογικές έρευνες στην περιοχή της Κυλλήνης, στην Ελλάδα, ενώ, παράλληλα, έχει πραγματοποιήσει μελέτες των δομών και των διαστάσεων αριθμού αρχαίων ελληνικών ναών, όπως, μεταξύ άλλων, του Ναού της Αλέας Αθηνάς και του Ναού του Δία στη Στράτο.

## Εργογραφία

*  
*  
*  
*  
*  
*  
*  

## Παραπομπές


## Εξωτερικοί Σύνδεσμοι
*  

Κατηγορία:Φινλανδοί αρχαιολόγοι
Κατηγορία:Φινλανδοί ιστορικοί της τέχνης
Αγία Φωτιά Σητείας Λασιθίου

:*Για τον συνώνυμο οικισμό στον νομό Λασιθίου δείτε το λήμμα: [[Αγία Φωτιά Ιεράπετρας Λασιθίου]]*

Η **Αγία Φωτιά** είναι χωριό της Κοινότητας Σητείας του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

## Γεωγραφία
Η Αγία Φωτιά είναι παραθαλάσσιος οικισμός στο βορειοανατολικό τμήμα του νομού, στο κέντρο του όρμου Σητείας και σε μέσο σταθμικό υψόμετρο 60. Απέχει 5 χλμ. Α. της Σητείας και 75 χλμ. περίπου Α. του Αγίου Νικολάου. 
## Πληθυσμός

μικρογραφία

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Σητείας. Το 1926 αποσπάστηκε από την κοινότητα Σητείας και προσαρτήθηκε στην κοινότητα Ρούσας Εκκλησιάς. Το ίδιο έτος αποσπάστηκε από την κοινότητα Ρούσας Εκκλησιάς και προσαρτήθηκε στην κοινότητα Σητείας.

(Πηγή: https://www.eetaa.gr/metaboles/oikmet_details.php?id=19538) 
## Ιστορικά στοιχεία
Κοντά στον οικισμό και σε λόφο δίπλα στη θάλασσα (θέση «Κουφωτός) παρατηρήθηκαν λείψανα μινωικού συνοικισμού, και συγκεκριμένα, κυκλοτερή οικοδομήματα ή θόλοι, καθώς και ίχνη μεγάλου περιβόλου. Περισυνελέγησαν τεμάχια αγγείων μεσομινωικής εποχής. Εκτός από αυτά, βρέθηκαν και λείψανα ρωμαϊκού συνοικισμού και μάλιστα μεγάλος αριθμός (10-12) κολοσσιαίων κτιστών δεξαμενών (*Λούτρες*) (Ξανθουδ. Αρχ. Δελτ. ΙΙ, 24). 

Το 1971 ανασκάφηκε από τον Κωστή Δαβάρα το μεγαλύτερο, έως τότε, νεκροταφείο της Εποχής του Χαλκού στην Κρήτη. Συγκεκριμένα, 252 ασύλητοι τάφοι πρωτομινωικής περιόδου και 50 συλημένοι, οι περισσότεροι απλοί λακκοειδείς, αλλά, πολλοί από αυτούς με ελλειπτικό ή ακανόνιστο κυκλικό σχήμα και προθάλαμο. Τα πολυάριθμα ταφικά αγγεία που περισυνελέγησαν έφεραν εγχάρακτη διακόσμηση, κάτι που πιθανόν μαρτυρεί κυκλαδική επίδραση. Επίσης, ήρθαν στο φως λεπίδες οψιανού, χάλκινα αγκίστρια, περίαπτα και λίθινα αγγεία. 
## Αξιοθέατα
*Η Μινωική Νεκρόπολη (βλ. ιστορικά στοιχεία), από τις σημαντικότερες της Κρήτης
*Η σπηλιά «Κρυφόσπηλιος», όπου έχουν εντοπιστεί ίχνη αρχαίας κατοίκησης
*Το εκκλησάκι της Αγίας Φωτεινής, έξω από τον οικισμό
*Η βοτσαλωτή παραλία του οικισμού, στη θέση «Γλυφάδα Βρύση»
*Ο παλαιός διατηρητέος νερόμυλος. 

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr
## Εξωτερικοί σύνδεσμοι
*Παραλίες Αγίας Φωτιάς Σητείας από τον ιστότοπο https://www.cretanbeaches.com/

Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Ντανελμπούρ

Το **Ντανελμπούρ** () είναι γαλλική κοινότητα στο νομό του Μοζέλ στη διοικητική περιοχή του Γκραντ Εστ στη βορειοανατολική Γαλλία. 

## Δείτε επίσης
* Κατάλογος κοινοτήτων της Μοζέλ 

## Παραπομπές


Κατηγορία:Κοινότητες της Μοζέλ
Κατηγορία:Σελίδες με πηγές CS1 στα Γαλλικά (fr)